邊永

邊永（），字仕遠，號樸菴，直隸河間府任丘縣人，官籍，明朝政治人物。

生平
正統六年（1441年）舉辛酉科順天鄉試《封都察院右僉都御史前戸部郎中邊公永神道碑》七十九名，正統十年（1445年）登乙丑科進士。十四年二月授官行人司行人《明英宗睿皇帝实录卷之一百七十五》：正統十四年二月，擢進士劉璉為刑科給事中，向敬南京大理寺右寺正，董方大理寺左寺副，邊永、高安俱行人司行人。。景泰元年（1450年），出使安南。景泰三年（1452年），又使占城。明制，使琉球者每報命，正使給事轉四品京堂，副使行人，轉六品京堂。然而邊永雖遠行泛海，卻終無褒賞。不久，哈密入貢，邊永又奉命館伴來使，送至甘肅方還《明史》：景泰三年遣使来贡，且告王讣。命给事中潘本愚、行人边永封其弟摩诃贵由为王。。

天順年間，奉命楚府行祀禮，又至代府掌行喪禮，又使河南、山東、陝西、雲南。後以九年再秩滿，方得升戶部員外郎，隨即乞致仕，為行人及戶郎凡三十年，悠游林下近二十年《漢籍電子文獻資料庫-明人傳記資料索引》9691：邊永，字仕遠，任丘人。正統十年進士，授行人，出使安南、占城，安南為築卻金館。及典藩祀，總糧儲，所在有績。以戶部郎中致仕。後以子鏞貴封都察院右僉都御史，卒年八十一。。

家族
曾祖邊漢興；祖父邊友成；父邊福聚，百戶。母李氏。具慶下。兄禮。弟甫、序《天一阁藏明代科举录选刊·登科录》（《正統十年乙丑科殿試金榜》）。

子邊鏞，官至南京刑部右侍郎。邊永以子貴，封右僉都御史。孫邊憲，官至掌院都御史。《萬曆野獲編·卷三十》兩使外國不賞：今制：使琉球者每報命，正使給事轉四品京堂，副使行人，轉六品京堂。如取諸寄，無一爽者。皆謂舊例固然，而先朝不爾也。正統乙丑進士邊永拜行人，以景泰庚午使安南，歸無賞，蓋或以陸行僅比朝鮮也；至壬申又使占城，則泛海，亦終無褒賞；會哈密入貢，又奉命館伴來使，送至甘肅而還；至天順間，又遣至楚府行祀禮，又遣至代府掌行喪禮，又使河南、山東、陝西、雲南，後以九年再秩滿，始得升戶部員外郎，以年至乞致仕。永為行人及戶郎者凡三十年，其在使署，他勞不待言，而異域兩度出疆，竟不沾寸賞，豈當時事例固然耶？今行人以三差為滿，又有兩差即轉者，俸止四年，更無久任者矣。邊永、北直任邱人，林下垂二十年，以子鏞貴，封僉都御史。及見其孫憲成化甲辰進士，同時萬文康在內閣，子翼為侍郎，孫宏璧為吉士，其盛似稍勝，而名德遜之百倍矣。鏞官至刑部右侍郎，憲至掌院都御史，憲弟寭字據寫本補，亦以庶常中允至僉都御史。

参考

《封都察院右僉都御史前戸部郎中邊公永神道碑》，李傑，《國朝獻徵錄》，（明）焦竑輯，明萬曆四十四年徐象橒曼山館刻本

Yong
Category:明朝行人司行人
Category:明朝戶部員外郎
Category:明朝戶部郎中
Category:明朝外交官